มาอาการชามือ เท้า ศรีษะ ด้านซ้าย หลังฉีดวัคซีนไปพบ ได้วิตามิน b1-6-12 มาทาน วันต่อมาไม่ดีขึ้น จึงไปตรวจสุขภาพ ผลออกมาปกติทุกอย่าง ยกเว้น ค่าไต bun 6 ค่าe-gfr 84% เกล็ดเลือด 149000 ตอนนี้ชาปลายมือเท้า อ่อนเพลีย เดินทรงตัวไม่ค่อยดี ตาพร่าเล็กน้อย ท้องเสีย ตั้งแต่เช้าถ่าย 3 ครั้ง เหมือนอาหารไม่ย่อย กังวลใจกับอาการที่เป็น แต่ไม่กล้าไปหาแล้ว เพราะไปมา 3 วันติด ๆ เลย และไม่รู้ควรไปพบแพทย์เฉพาะทางด้านไหนดี ขอบค่ะ
สวัสดีค่ะ อาการชามือ เท้า ศรีษะ ด้านซ้าย หลังฉีดวัคซีนดังกล่าวมานั้น ไม่แน่ใจว่าได้รับวัคซีนมาตั้งแต่วันที่เท่าไร คือถ้าเลย 2 อาทิตย์หลังฉีดวัคซีนมาแล้ว จะนึกถึงว่าเป็นผลข้างเคียงจากวัคซีนเองได้น้อย หรือถ้าเกิดภายหลังรับวัคซีนไม่เกินนี้ ก่อนหน้านี้ไม่เคยเป็นมาก่อน ควรกลับไปพบแพทย์หรือรพที่รับวัคซีนเพื่อตรวจร่างกายเพิ่มเติมต่อไปโดยอาการชาปลายมือปลายเท้า อาจมีสาเหตุอื่นๆเช่น ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง การบาดเจ็บของเส้นประสาท โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อน เป็นต้นโดยถ้ายังมีอาการเป็นต่อเนื่อง ควรกลับไปพบแพทย์ที่ดูแล และแจ้งว่าหลังการรับประทานวิตามินไปไม่ดีขึ้น ซึ่งควรมีการตรวจร่างกายเพิ่มเติมเพื่อส่งพบแพทย์เฉพาะทางที่เกี่ยวข้องซึ่งอาจเป็นแพทย์ในกลุ่มอายุรแพทย์ระบบประสาทหรือศัลยแพทย์ด้านกระดูกและข้อต่อไป โดยต้องดูผลจากการตรวจร่างกายและซักประวัติเพิ่มเติมว่าผลไปในทางใดร่วมด้วยค่ะ